1919-ի սեպտեմբերին, հեռակայ կարգով, Աղասի Խանջեան ընտրւեցաւ Կոմունիստական երիտասարդական կազմակերպութեան Անդրկովկասի Բիւրոյի անդամ։ 1920-ի յունւարին մասնակցեցաւ Երեւանի մէջ հայ համայնավարներու ընդյատակեայ առաջին համագումարին, որ հիմնեց Հայաստանի Կոմունիստական կուսակցութիւնը (Հ.Կ.Կ.) ու որոշեց եւ ծրագրեց Հայաստանի Հանրապետութեան տապալումն ու խորհրդային կարգերու հաստատումը Հայաստանի մէջ։